CELEX: 62019CN0504
Language: hu
Date: 2019-07-02 00:00:00
Title: C-504/19. sz. ügy: A Tribunal Supremo (Spanyolország) által 2019. július 2-án benyújtott előzetes döntéshozatal iránti kérelem – Banco de Portugal, Fondo de Resolución y Novo Banco S.A. kontra VR

28.10.2019   
            
            
               HU
            
            
               Az Európai Unió Hivatalos Lapja
            
            
               C 363/5
            
         
      A Tribunal Supremo (Spanyolország) által 2019. július 2-án benyújtott előzetes döntéshozatal iránti kérelem – Banco de Portugal, Fondo de Resolución y Novo Banco S.A. kontra VR
      (C-504/19. sz. ügy)
      (2019/C 363/10)
      Az eljárás nyelve: spanyol
      
         A kérdést előterjesztő bíróság
      
      Tribunal Supremo
      
         Az alapeljárás felei
      
      
         Felperesek: Banco de Portugal, Fondo de Resolución y Novo Banco, S.A.
      
         Alperes: VR
      
         Az előzetes döntéshozatalra előterjesztett kérdés
      
      Összeegyeztethető-e az Európai Unió Alapjogi Chartájának 47. cikke szerinti hatékony jogorvoslathoz való alapvető joggal, az Európai Unióról szóló szerződés 2. cikke szerinti jogállamiság elvével és a jogbiztonság általános elvével a 2001/24/EK irányelv (1) 3. cikke (2) bekezdésének olyan értelmezése, amely más tagállamokban folyamatban lévő bírósági eljárásokban a székhely szerinti állam hatáskörrel rendelkező közigazgatási hatósága által hozott azon határozat hatályának minden további formaság nélkül történő elismerését vonja maga után, amelynek célja visszaható hatállyal módosítani a jogvita kezdetekor fennálló jogi hátteret, és amely azzal jár, hogy az említett új határozat rendelkezéseinek nem megfelelő bírósági ítéleteket megfosztja a hatékony érvényesüléstől?
      
         (1)  A hitelintézetek reorganizációjáról és felszámolásáról szóló 2001. április 4-i 2001/24/EK európai parlamenti és tanácsi irányelv (HL 2001. L 125., 15. o.; magyar nyelvű különkiadás 6. fejezet, 4. kötet, 15. o.).